JÄÄTMETE VASTUVÕTU, TÖÖTLEMISE JA LADESTAMISE

**TEENUSE OSUTAMISE LEPING nr xxxx**

Käesoleva jäätmete vastuvõtu, töötlemise ja ladestamise teenuse osutamise lepingu (edaspidi: **Leping**) on Jõelähtme vallas …….. a. sõlminud:

**Tallinna Jäätmete Taaskasutuskeskus AS**, äriregistri kood 10450572, aadress Loovälja, Rebala küla, Jõelähtme vald, 74222 Harjumaa (edaspidi: **Taaskasutuskeskus**), mida esindab juhatuse liige Marti Viirmäe ning

äriregistrikood, aadress (edaspidi: **Klient**), mida esindabjuhatuse liige

edaspidi Taaskasutuskeskus ning Klient eraldi või koos vastavalt nimetatud **Pool** või **Pooled**.

Pooled on kokku leppinud alljärgnevas:

1. **LEPINGU OBJEKT**

1.1. Käesoleva Lepingu objektiks on Taaskasutuskeskuse poolt tavajäätmete vastuvõtmise, töötlemise ja ladestamise teenuse osutamine Kliendile ning sellega seonduvad Poolte õigused ning kohustused.

1.2. Tavajäätmed käesoleva Lepingu tähenduses on kõik Lepingu lisas (edaspidi: Hinnakiri**)** nimetatud jäätmete omadustele vastavad:

1. tavajäätmed Jäätmeseaduse tähenduses, st jäätmed, mis ei kuulu ohtlike jäätmete hulka, ning
2. biolagunevad jäätmed.

1. **JÄÄTMETE VASTUVÕTMINE** 
   1. Käesoleva Lepingu alusel Klient annab üle ning Taaskasutuskeskus võtab vastu tavajäätmed ning Taaskasutuskeskus korraldab nende ladestamise ja käitlemise Taaskasutuskeskuse poolt opereeritavas tavajäätmekeskuses, asukohaga Loovälja, Rebala küla, Jõelähtme vald, 74222 Harjumaa. Jäätmete liigitamisel lähtutakse Keskkonnaministri 14.12.2015 määrusest nr 70 „Jäätmete liigitamise kord ja jäätmenimistu“.
   2. Kliendil on õigus tavajäätmed Taaskasutuskeskusele üle anda ning Taaskasutuskeskus on kohustatud Kliendilt tavajäätmed vastu võtma üksnes Taaskasutuskeskuse lahtioleku ajal, mis käesoleva lepingu sõlmimise hetkel on esmaspäevast reedeni 06.00 – 20.00, laupäeval ja pühapäeval ning riiklikel pühadel 08.00 – 18.00. Taaskasutuskeskus teatab Kliendile Taaskasutuskeskuse lahtioleku aja muutumisest kirjalikult ette vähemalt kolmkümmend (30) kalendripäeva enne muutuse toimumist või avaldades vastava teate Taaskasutuskeskuse kodulehel või arvel. Eelneval kokkuleppel Kliendiga võib jäätmete vastuvõtt toimuda ka teistel kellaaegadel.
   3. Klient esitab iga jäätmeliigi kohta üldiseloomustuse enne esmakordset üleandmist. Ladestatavate jäätmete üldiseloomustuse koostab jäätmetekitaja iga prügilasse ladestatava jäätmeliigi osas, et tagada jäätmete kõrvaldamise ohutus. Reeglipäraselt tekkivate jäätmete osas koostatakse üldiseloomustus jäätmevoo esmakordsel prügilasse suunamisel, kuid jäätmetekitaja peab teavitama prügila käitajat protsessi või kasutatavate materjalide muutustest.
   4. Eelsorteeritud jäätmed – on jäätmed, mis on tekkekohal eraldi kogutud, et võimalikult palju materjale ringlusesse suunata või taaskasutada materjalidena. Jäätmetest on eraldi välja sorteeritud metall; töötlemata puit; töödeldud puit; tellised, betoon, kivimid ja pinnas; paber ja papp; plast jäätmed; klaas; suurjäätmed; elektroonika jäätmed; biojäätmed; olmejäätmed; asbesti sisaldavad jäätmed ja ohtlikud jäätmed. Eelsorteerimist tuleks eelistatavalt teha jäätmete tekke kohal. Pakume võimalust ka eelsorteerida Taaskasutuskeskuse vastuvõtuplatsil.
   5. Kõik jäätmekoormad, mis ei vasta eelpool kirjeldatud tingimustele, liigitatakse eelsorteerimata jäätmeteks ja rakendatakse Taaskasutuskeskuse hinnakirjas eelsorteerimata jäätmete hinda.
   6. Kõik jäätmetega saabunud Kliendi veokid kaalutakse. Saabunud jäätmed registreeritakse jäätmete üleandja andmete alusel kaaluprogrammi. Kaalumaja vastuvõtus registreeritakse vähemalt järgmised andmed:

- vedaja andmed;

- transportivahendi riiklik registreerimismärk;

- transpordifirma nimi ja aadress;

- kuupäev;

- jäätmete liik;

- jäätmete päritolu ehk tekkekoha omavalitsus;

- jäätmekood vastavalt arvutiprogrammi koodile;

- ohtlike jäätmete saatekirjad.

* 1. Jäätmeveoki kaalumisel kontrollib kaalumaja töötaja, kas jäätmed vastavad Kliendi poolt eelnevalt esitatud kirjeldusele ning hindab, kas jäätmetele on määratud korrektne jäätmekood või esineb vajadus koodi muutmiseks. Vajadusel teeb kaalumaja töötaja jäätmekoodis muudatuse ning teavitab sellest viivitamata Kliendi kontaktisikut, kelle nimi, ametikoht ja kontaktandmed (sh e-posti aadress) on eelnevalt lepingus määratletud.
  2. Jäätmekoodi lõpliku määramise õigus kuulub Taaskasutuskeskusele, lähtudes kehtivast keskkonnaloast, jäätmete tegelikest omadustest ja asjakohastest õigusaktidest.
  3. Kliendil on õigus esitada kahe (2) tunni jooksul alates teavituse kättesaamisest oma kirjalik seisukoht või vastuväide. Vastuväite esitamine ei takista Taaskasutuskeskusele jäätmete käitlemist määratud jäätmekoodi alusel, välja arvatud juhul, kui pooled jõuavad eraldi kirjalikule kokkuleppele.
  4. Pärast jäätmeveoki saabumise registreerimist suunab kaalumaja töötaja veose vastavalt jäätmeliigile sobivale laadimisalale. Laadimisalal teostatakse pärast mahalaadimist visuaalne kontroll, et veenduda, kas toodud jäätmed vastavad määratud laadimisala jäätmeliigile ja koostisele. Kui veos on ekslikult suunatud valele laadimisalale või Klient on ekslikult suundunud valesse kohta, juhatatakse veok õigesse laadimisalasse ning kaalumaja töötajat teavitatakse juhtunust.
  5. Kui pärast jäätmete mahalaadimist tuvastatakse, et jäätmed ei vasta Kliendi poolt eelnevalt kirjeldatule, sisaldavad ohtlikke komponente, ei sobi ladestamiseks, sorteerimiseks või töötlemiseks, või kuuluvad jäätmeliikide hulka, mille käitlemiseks puudub Taaskasutuskeskusel vastav luba (edaspidi: *Mittevastavad jäätmed*), dokumenteeritakse olukord fotoga ning teavitatakse viivitamata Kliendi kontaktisikut.
  6. Taaskasutuskeskus ei ole kohustatud vastu võtma jäätmeid, mis ei vasta kehtivatele õigusaktidele, keskkonnaloale ega Taaskasutuskeskuse tehnilistele võimalustele.
  7. Taaskasutuskeskusel on õigus:

1. keelduda jäätmete vastuvõtmisest ja nõuda, et Klient viib Mittevastavad jäätmed viivitamata, ent mitte hiljem kui kahe (2) tunni jooksul territooriumilt ära;
2. võtta jäätmed vastu, määrates neile uue jäätmekoodi, ning esitada arve tegeliku koodi alusel (tingimusel, et jäätmed kuuluvad siiski Taaskasutuskeskuse keskkonnaloa alusel vastuvõetavate jäätmete hulka);
3. juhul kui Klient ei reageeri kahe (2) tunni jooksul või ei korralda jäätmete tagasilaadimist, on Taaskasutuskeskusel õigus:
   * + - laadida Mittevastavad jäätmed ise veokile ning esitada arve laadimisteenuse eest vastavalt kehtivale hinnakirjale;
       - nõuda, et Klient viib jäätmed ära omal kulul, või
       - käsitleda vaikimisi Kliendi nõustumisena määratud jäätmekoodiga, kui sorteerimine on juba alanud – sel juhul koorma tagastamine ei ole enam võimalik.
   1. Kliendil on õigus esitada kahe (2) tunni jooksul alates teavituse kättesaamisest kirjalik seisukoht või vastuväide, mis võetakse arvesse üksnes juhul, kui sellega on võimalik viivitamata jõuda pooltevahelisele kokkuleppele. Taaskasutuskeskusel säilib igal juhul lõplik otsustusõigus jäätmete vastuvõetavuse ja käitlemise ning hinnastamise osas.
   2. Territooriumilt lahkumisel kaalutakse jäätmeveok uuesti. Kaalumisandmed registreeritakse samadel alustel kui sissesõidul. Jäätmekoorma netokaal arvutatakse sissesõidu- ja väljasõidukaalu vahena. Teenuse eest võetava tasu suurus arvutatakse vastavalt netokaalu ja kehtiva ühikuhinna (EUR/t) korrutisele.
   3. Sõltumata sellest, kas hävitamisele kuuluvad kaubad on tollijärelevalve all või mitte, peab Klient teavitama Taaskasutuskeskust vähemalt 24 tundi enne kauba eeldatavat saabumist. Teavituse eesmärk on võimaldada:

* Taaskasutuskeskuse valmisoleku kontroll kauba vastuvõtmiseks,
* Taaskasutuskeskuse hinnapakkumise ja Kliendi nõustumuse saamine,
* eelnev kokkulepe kauba jäätmekoodi osas,
* sobiva hävitamisviisi valik,
* muudes olulistes küsimustes kokkuleppe saavutamine.
  1. Hävitamisele kuuluvad kaubad võetakse vastu üksnes juhul, kui Taaskasutuskeskus on andnud kirjaliku nõusoleku ja esitanud hinnapakkumise, millega Klient on selgesõnaliselt nõustunud.
  2. Hävitamisprotsess toimub viisil, mis tagab selle jälgitavuse ja tõendatavuse, sh võimaluse koostada visuaalne või kirjalik dokumentatsioon vastavalt Kliendi või pädevate asutuste nõuetele.
  3. Klient kohustub paigaldama Taaskasutuskeskuse poolt vastu võetud tavajäätmed Taaskasutuskeskuse töötaja(te) poolt näidatud kohta. Omand käesoleva lepingu kohaselt üleantud jäätmetele läheb Taaskasutuskeskusele üle jäätmete mahalaadimisega Taaskasutuskeskuse territooriumile.
  4. Kui Taaskasutuskeskuse poolt vastuvõetud jäätmete hulgas esineb Mittevastavaid jäätmeid, siis Taaskasutuskeskus fikseerib Mittevastavad jäätmed digikaameraga ning koostab kirjaliku akti, milles märgitakse ära muuhulgas Mittevastavaid jäätmeid toonud veoki tüüp, reg.nr, juhi nimi, Mittevastavate jäätmete toomise kuupäev, kellaaeg ning Mittevastavate jäätmete päritolu. Nimetatud akti ärakirja edastab Taaskasutuskeskus Lepingu punkti 8 kohaselt Kliendile 24 h jooksul.

Taaskasutuskeskus korraldab Mittevastavate jäätmete käitlemise vastavalt õigusaktides sätestatule võttes arvesse, et Mittevastavate jäätmetega seonduvad toimingud tekitavad Taaskasutuskeskusele täiendavaid kulusid, tasub Klient Mittevastavaid jäätmeid sisaldanud koorma vastuvõtmise eest Taaskasutuskeskusele alljärgnevalt:

* + 1. kui Mittevastavad jäätmed on toodud kohale prügi pressautoga, on Mittevastavaid jäätmeid sisaldanud koorma hind Hinnakirja alusel tasumisele kuuluv hind \* 1,5 (korda üks koma viis);
    2. muudel juhtudel on Mittevastavaid jäätmeid sisaldanud koorma hind Hinnakirja alusel tasumisele kuuluv hind \* 2 (korda kaks);

Ebaselguse vältimiseks on siinkohal kinnitatud, et Mittevastavaid jäätmeid sisaldava koorma eest tasumisele kuuluv hind arvutatakse vastavalt käesoleva punkti 2.5 alapunktidele (i) ning (ii), sõltumata sellest, kui suur on Mittevastavate jäätmete kogus koormas.

1. **TASU, HINNAKIRJA MUUTMINE NING TASUMISE KORD**
   1. Klient tasub Taaskasutuskeskusele tavajäätmete vastuvõtmise, töötlemise ja ladestamiseteenuse osutamise eest tasu (edaspidi: Tasu) vastavalt Tavajäätmete vastuvõtmise hetkel kehtivale Taaskasutuskeskuse nõukogu poolt kehtestatud Hinnakirjale, milline on toodud Lepingu Lisas või vastavalt Lepingu punktidele 3.2 või 3.3 muudetud Hinnakirjale.
   2. Taaskasutuskeskusel on õigus Hinnakirja ühepoolselt muuta, sealhulgas suurendada või vähendada Hinnakirjas esitatud hindu. Selline õigus on Taaskasutuskeskusel eelkõige juhul, kui muutuvad asjaolud, mis mõjutavad jäätmete käitlemise kulusid ja/või Taaskasutuskeskuse hoolduskulusid, nt kui muutuvad jäätmete käitlemisele kohaldatavad ja/või sellega seonduvad nõuded, suurenevad või vähenevad õigusaktide alusel kehtestatud maksud, koormised, lõivud jms ja/või muutuvad Taaskasutuskeskusele üleantavate jäätmete kogused, liigid ja/või omadused. Taaskasutuskeskus teavitab Klienti kirjalikult muudatustest hinnakirjas vähemalt *kolmkümmend (30)* kalendripäeva enne muudatuste kehtima hakkamist, märkides teates muudatuste jõustumise kuupäeva, välja arvatud Lepingu punktis 3.3. sätestatud juhul.
   3. Juhul, kui muudatus Taaskasutuskeskuse Hinnakirjas on tingitud saastetasus seaduse alusel toimunud muudatustest, on Taaskasutuskeskusel õigus ühepoolselt Hinnakirja muuta saastetasu muudatuse summa võrra ning muudatuse jõustumise kuupäevast, teatades sellest peale seaduse väljakuulutamist, kuid mitte vähem kui kümme (10) kalendripäeva enne muudatuste kehtima hakkamist.
   4. Kui Klient ei ole nõus punkti 3.2 kohase Hinnakirja muutmisega, on Kliendil õigus öelda käesolev Leping ühepoolselt üles vastavalt käesoleva Lepingu punktile 7.2, teatades sellest Taaskasutuskeskusele vähemalt 15 (viisteist) kalendripäeva kirjalikult ette. Ebaselguse vältimiseks on siinkohal kinnitatud, et kui Taaskasutuskeskuse poolt punkti 3.2 kohaselt saadetud teates märgitud muudatuste jõustumise kuupäeval ei ole Leping lõppenud, siis loetakse Klient Hinnakirja muudatustega nõustunuks ning Klient kohustub alates punkti 3.2 kohaselt saadetud teates märgitud muudatuste jõustumise kuupäevast tasuma Taaskasutuskeskusele käesoleva Lepingu alusel osutatava Tavajäätmete vastuvõtmise, töötlemise ja ladestamise teenuste eest muudetud Hinnakirja järgi.
   5. Kui Klient ei ole nõus punkti 3.3. kohase saastetasu muutusest tuleneva Hinnakirja muutmisega, on Kliendil õigus öelda Leping ühepoolselt üles teatades sellest Taaskasutuskeskusele hiljemalt muudatuse jõustumise päevaks. Kui Taaskasutuskeskuse poolt punkti 3.3 kohaselt saadetud teates märgitud muudatuste jõustumise kuupäeval ei ole Leping lõppenud, siis loetakse Klient Hinnakirja muudatustega nõustunuks.
   6. Arve esitatakse kalendrikuu viimase päeva seisuga elektrooniliselt Kliendi soovil kas e-post aadressile, iseteeninduskeskkonda, e-arvena internetipanka või paberkandjal postiaadressile. Viimasel juhul kohaldub paberkandjal arve väljastamise eest täiendav postitasu. Arve väljastamise põhiliseks viisiks loetakse edastamist Kliendi e-posti aadressile. Arve tähtaegne mittesaamine ei vabasta Klienti arve tasumise kohustusest ning kui Klient ei ole arvet hiljemalt 10. kuupäevaks kätte saanud, siis kohustub ta sellest Taaskasutuskeskust teavitama hiljemalt 7 päeva jooksul. Kui Klient ei ole nimetatud tähtajaks Taaskasutuskeskuse poole pöördunud, loetakse, et ta on arve õigeaegselt kätte saanud ning sellega nõustunud.
   7. Klient maksab Taaskasutuskeskusele Tasu Taaskasutuskeskuse poolt esitatud arvete alusel 7 kalendripäeva jooksul alates arve koostamise kuupäevast Taaskasutuskeskuse pangaarvele, mis on märgitud vastaval arvel. Tasu loetakse tasutuks kuupäeval, mil see laekub Taaskasutuskeskuse pangaarvele.
   8. Tasu tasumisega viivitamise korral tasub Klient Taaskasutuskeskusele viivist võlaõigusseaduse § 113 lg 1 kohaselt, s.o. Euroopa Keskpanga põhirefinantseerimisoperatsioonidele kohaldatav viimane intressimäär pluss 8% aastas õigeaegselt tasumata summalt iga viivitatud kalendripäeva eest.
   9. Arve osalisel tasumisel rahuldatakse võlgnevust kõigepealt sissenõudmiskulud, seejärel viivis ning lõpuks põhisumma. Enne võlgnevuse tasumist on Taaskasutuskeskusel õigus keelduda Kliendile teenuse osutamisest.
2. **POOLTE TÄIENDAVAD KOHUSTUSED**
   1. Kui klient kasutab Taaskasutuskeskuse teenuseid püsivalt ja/või suures mahus, siis väljastab Taaskasutuskeskus Kliendile kliendikaardi (edaspidi: Kliendikaart), mis võimaldab identifitseerida Klienti ja/või Kliendi esindajat ning tagab Kliendile ligipääsu Taaskasutuskeskuse territooriumile. Kliendikaardi hävimisel, kadumisel või kasutuskõlbmatuks muutumisel väljastab Taaskasutuskeskus Kliendile uue Kliendikaardi. Klient tasub Taaskasutuskeskusele Kliendikaardi maksumuse, sh Kliendikaardi kadumise, hävimise või kasutuskõlbmatuks muutumise korral uue Kliendikaardi maksumuse (Lisa 2), Taaskasutuskeskuse poolt esitatud arve alusel.
   2. Klient kohustub täitma kõiki Taaskasutuskeskuse poolt kehtestatud ja Taaskasutuskeskuse territooriumil kehtivaid liikluse ja ohutuse (mh tööohutuse) nõudeid, sh taaskasutuskeskuse territooriumil toimimise juhendit lepingulistele partneritele ning juhendit autojuhtidele Taaskasutuskeskuse territooriumil liikumiseks, mis on kättesaadav Taaskasutuskeskuse veebilehel: <https://tjt.ee/jaatmete-vastuvott-prugilas/>.

**5.** **VASTUTUS**

Kui käesoleva Lepingu punktis 6 ei ole sätestatud teisiti, vastutavad Pooled täielikult käesoleva Lepingu mittetäitmise või mittekohase täitmisega ning oma töötajate või esindajate tegevuse või tegevusetusega teisele Poolele tekitatud kahju eest.

**6.** **FORCE MAJEURE**

* 1. Pool ei vastuta käesolevast Lepingust tuleneva kohustuse täitmata jätmise või mittekohase täitmise eest, kui selline täitmata jätmine või mittekohane täitmine on põhjustatud vääramatust jõust Võlaõigusseaduse § 103 lg 2 tähenduses (edaspidi: Vääramatu Jõud).
  2. Kui Vääramatu Jõud takistab käesolevas Lepingus ettenähtud kohustuste õigeaegset täitmist, siis lükkub vastava kohustuse täitmise tähtaeg edasi ajavahemiku võrra, mil kohustuse täitmine oli takistatud Vääramatu Jõu tõttu.
  3. Pool, kelle käesolevast Lepingus tuleneva kohustuse täitmist takistab Vääramatu Jõud, teatab sellest koheselt teisele Poolele.
  4. Vääramatu Jõud ei vabasta Pooli kohustusest võtta tarvitusele kõik võimalikud meetmed, hoidmaks ära ja/või vähendamaks mõistliku miinimumini kahjusid, mis võivad kaasneda käesoleva Lepingu mittetäitmise või mittekohase täitmisega.

**7.** **LEPINGU LÕPPEMINE NING MUUTMINE**

7.1. Käesolev Leping jõustub selle allkirjastamisest mõlema Poole poolt ning kehtib tähtajatult.

7.2. Kumbki Pool võib käesoleva Lepingu üles öelda, teatades sellest teisele Poolele vähemalt viisteist (15) kalendripäeva kirjalikult ette. Käesoleva Lepingu võib lõpetada mistahes ajal mõlema Poole kirjaliku kokkuleppega.

7.3 Käesolevat Lepingut võib muuta ainult Taaskasutuskeskuse ja Kliendi esindajate poolt allkirjastatud kirjaliku kokkuleppega, mis loetakse käesoleva Lepingu lahutamatuks osaks.

**8.** **TEATED**

8.1 Kõik käesoleva Lepingu muutmisega seotud teated (edaspidi: *Teated*) edastatakse vastavale Poolele kirjalikus vormis posti teel, isikliku kättetoimetamisega saaja allkirja vastu, või digitaalallkirjaga varustatud elektronposti teel.

Kiireloomuliste teadete (sh punktis 2 nimetatud teavitused) korral võib Teate Kliendile edastada ka SMS-i või tavalise elektronposti teel.

**Taaskasutuskeskusele:**

Aadress: Loovälja tee 125, Rebala küla, Jõelähtme vald, Harjumaa 74222

Tel.: 6096018

E-post: info@tjt.ee

**Kliendile:**

Aadress:

Tel.:

E-post:

8.2 Mistahes Teade loetakse Poole poolt kättesaaduks, kui see on edastatud vastavale Poolele kooskõlas punktis 8.1 sätestatuga.

8.3 Pooled on kohustatud teatama teineteisele Lepingu punktis 8.1. toodud andmetes toimunud muudatustest hiljemalt kahe (2) tööpäeva jooksul pärast muudatuste toimumist.

**9.** **LÕPPSÄTTED**

* 1. Kõik käesoleva Lepinguga seonduvad vaidlused Poolte vahel, mida Pooled ei suuda lahendada läbirääkimiste teel, lahendatakse Harju Maakohtus.
  2. Käesoleva Lepingu mistahes sätte tühisus või kehtetus ei mõjuta käesoleva Lepingu teiste sätete, mida loetakse eraldiseisvateks, kehtivust. Pooled lepivad selgesõnaliselt kokku, et käesoleva Lepingu mistahes sättes oleks kokku lepitud ka vaatamata käesoleva Lepingu muu sätte või sätete kehtetusele või tühisusele. Sätte tühisuse või kehtetuse korral teevad Pooled kõik mõistlikult vajalikud teod, et realiseerida kehtetu või tühise sätte mõte, järgides kohaldatavates õigusaktides sätestatut.
  3. Käesolev Leping on sõlmitud kahes võrdset juriidilist jõudu omavas originaaleksemplaris, millest üks eksemplar jääb Taaskasutuskeskusele ja teine eksemplar jääb Kliendile.

Tallinna Jäätmete Taaskasutuskeskus AS

(Klient)

……………………………… ………………………………

**Lisa 2**

1. Kliendile väljastatakse järgmised magnetkaardid:

Auto nr. Magnetkaardi nr.

1. ……………………………… ………………………………
2. ……………………………… ………………………………
3. ……………………………… ………………………………
4. ……………………………… ………………………………
5. ……………………………. ………………………………
6. ……………………………. ………………………………
7. ……………………………. ………………………………
8. ……………………………. ………………………………
9. ……………………………. ………………………………
10. ……………………………. ………………………………
11. ……………………………. ………………………………
12. ……………………………. ………………………………
13. ……………………………. ………………………………
14. ……………………………. ………………………………
15. ……………………………. ………………………………
16. Väljastatud kaardid on Tallinna Jäätmete Taaskasutuskeskus AS-i omand, mis antakse kliendile tasuta lepingu kehtivuse ajaks.
17. Kaardi kaotamisel, hävimisel või kasutuskõlbmatuks muutumisel käitutakse vastavalt lepingu punktis 4.1. sätestatud tingimustele.
18. Kaardi maksumus on 16,40 Eurot, millele lisandub käibemaks.

Tallinna Jäätmete Taaskasutuskeskus AS

(Klient)

……………………………… ………………………………